Moa infomesen:
DETECTION OF FIRST CASE
RESPONSE
2. Wanem nao ol simptom blong COVID-19?
Long fulap kes, COVID-19 hemi kosem ol smol simtoms olsem nus I ron, trot I soa, kof mo fiva. Sik i save kam mo strong long sam man mo save mekem oli kasem pneumonia o problem blong no save pulum gud win. Long sam kes, infeksen I save mekem man I ded.
3. Olsem wanen nao COVID-19 hemi spred?
COVID-19 hemi spred isi nomo tru long ol klosap kontak wetem wan peson we hemi kasem vaeras ia. Taem we wan man we I kasem COVID-19 hemi kof o snis, ol smol droplet oli rilis mo spos yu stap klosap tumas, bae yu kasem vaeras ia I ko insaed long lang blong yu taem we yu pulum win.
4. Hu nao I stap long risk?
Yumi nid blong lanem moa long hao nao COVID-19 hemi afektem ol pipol. Ol olfala mo ol man we oli kat ol narafala sik olsem sik suka, sik blong hat, oli save stap long risk blong sik bigwan moa.
5. Wanem nao tritmen blong COVID-19?
Naoia I no kat meresin blong COVID-19. Be fulap simtoms oli save tritim.
1. Wasem han blong yu oltaem
Wasem ol han blong yu wetem sop mo wota o spos ol han blong yu oli no toti tumas , rabem han blong yu wetem wan prodak we I kat alkol long hem. Hemia bae I tekem aot vaeras we spos I stap long ol han blong yu
2. Kaveremap maot mo nus blong yu long elbo blong yu we yu benem o usum wan tisu taem yu kof mo sniz
Sakem aot tisu we yu usum stret taem mo wasem han blong yu wetem sop mo wota o rabem han blong yu long wan prodak we I kat alkol long hem. Long fasin ia yu protektem ol narafala wan long eni vaeras we I kamaot taem we yu kof mo sniz
3. Spos hemi posibol, stap 1 mita longwe long narafala man we I kof, snis o I kasem fiva.
COVID-19 hemi save spred isi taem we yu stanap kolosap long wan man we hemi kasem vaeres ia vinis.
4. No tajem ae, nus mo maot.
Ol han oli save tajem ol ples we I kat vaeres ia long hem. Sapos yu tajem ae, nus o maot wetem han we hemi toti, yu save pasem vaeres ia we I stap long ples we yu tajem I ko long yu wan.
5. Spos yu kat fiva, kof mo no save pulum gud win, ko long wan medikol senta.
Folem ol instraksen blong dokta o nes oltaem mo ol ofisel helt infomesen we hemi stap ko long pablik.
tpi_Latn eng_Latn eng_Latn tpi_Latn tpi_Latn swh_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn fur_Latn tpi_Latn tpi_Latn tpi_Latn